સુરતની પોલીસે આ મામલે હિરેન પ્રજાપતિ અને પ્રશાંત પ્રધાન નામના બે લોકોની ધરપકડ કરી છે. આ બંને લોકો ફેક આધાર કાર્ડ બનાવાનું કામ કરતા હતા. નોંધનીય છે કે આધાર કાર્ડને સૌથી સુરક્ષિત ઓળખપત્ર મનવામાં આવે છે. અને સરકાર દાવો કરે છે કે આ ખોટા આધાર કાર્ડ બનાવવા શક્ય જ નથી. આ તમામની વચ્ચે બોયોમેટ્રિક ડેટા માટે રબ્બરના અંગૂઠાનો ઉપયોગ કરીને ફેંક આધાર કાર્ડ બનાવવાનું કાવતરું ઝડપી પાડવામાં આવ્યું છે. સુરતની પાંડેસરા પોલીસના જણાવ્યા મુજબ લગભગ એક વર્ષ કરતા વધુ સમયથી આ બંને લોકો આ ફેક આધાર બનાવવાનું કૌભાંડ ચલાવી રહ્યા હતા તેમ માનવામાં આવે છે. ગત શનિવારે સ્થાનિક લોકોની ફરિયાદના આધારે કૈલાસ નગર ચોકીથી આ બંને લોકોને પોલીસે પકડ્યા છે.